Kosta Rikos herbas

Kosta Rikos herbas buvo sukurtas 1848 m. rugsėjo 29 d., o modifikuotas kelis kartus – 1906, 1964 ir 1998 m.

Pirmasis Kosta Rikos herbas buvo priimtas kartu su šalies vėliava valdant prezidentui Jose Maria Castro Madriz. 1906 m. iš šalies herbo buvo pašalintos karinės emblemos, o 1964 m. buvo įrašytos dvi papildomos žvaigždės prie buvusių penkių – septynios žvaigždės herbe simbolizuoja septynias šalies provincijas.

Paskutinio modifikavimo metu 1998 m. herbas įgavo dabartinę formą ir jame buvo pradėti naudoti rūkstantys vulkanai.

Oficialiai herbas apibūdinamas taip: jame vaizduojami trys rūkstantys vulkanai (po vieną kiekvienam šalies kalnų masyvui), du vandens telkiniai (simbolizuojantys Ramųjį vandenyną ir Karibų jūrą), kiekviename jų esantis laivas simbolizuoja šalies laivybos istoriją. Horizonte vaizduojama tekanti saulė. Herbo viršuje parašyti žodžiai Centrinė Amerika, žemiau šalies pavadinimas – „Republica de Costa Rica“.

Valstybiniai herbai
Kosta Rikos atributai